The Railway Series

The Railway Series (Kernowek: Kevres an Hyns-horn) yw kuntel a lyvrow drolla a-dro dhe gevreyth hyns-horn trigys war an enys  fugiethek a Sodor. Yma 42 lyver y'n kevres, dyllas o an kensa yn 1945. Skrifas o hwegh warn ugens gans an Revrond Wilbert Awdry bys 1972. Skrifas o 16 moy gans y vab, Christopher Awdry; 14 yntra 1983 ha 1996, ha dew yntra 2007 ha 2011.

Grondyas war dharvosow gwir o ogasti oll an drollow The Railway Series. Awos enthusyast hyns-horn o Awdry, y fynni va bos y dhrollow mar wir dhe vewnans avel possybyl. Ogasti oll an gnasow jynnow o grondyas war glasys jynn gwir, ha neb a'n hensi-horn o grondyas war hensi gwir y'n Enesow Bretenek. 

Gnasow ha drollow a The Railway Series a wrug grond a'n kevres pellwolok fleghes Thomas and Friends.

Aswiwans sonskrifys a The Railway Series re beu sonskrifas lower gweyth gans hanow The Railway Stories.

 Dalethow 
An drollow a dhalathas yn 1942, pan Christopher Awdry dew vloodh re gachyas brygh rudh ha res o dhodho gortos yn stevel tewlhys. Y das a venja leverel drollow ha rimyow orto dh'y jerya. Onan a'n rimyow esa da gans Christopher o:

»Early in the morning,

Down at the station,

All the little engines

Standing in a row.

Along comes the driver,

Pulls the little lever

Puff, puff! Chuff, chuff!

Off we go!«

Treylyans Kernowek:

»A-brys y'n mytten,

Dhe'n leur dhe'n gorsav,

Oll an jynnow byghan

Ow sevel yn rew.

An lewyer a dhos a-hys,

a denn an kolpes byghan

Hwyth, hwyth! Chuf, chuf!

Dhe-ves ni a vos.«

Ankoth yw grondys an rim-ma, mes hwithrans gans Brian Sibley a brof y vos dhalleth dhe neb tyller kyns Bell Kensa an Bys. Rimyow avel an onan-ma ha moy a weras aweni an drollow gans Revrond Awdry.

Klass:Lyvrow